Document ID: /roh_data/filtered/Billingualer_Corpus_interleaved-de-rm.jsonl.gz/556

This is a text translated from German to Rumantsch Grischun.
Die neue Kantonsverfassung:

Auswertung der Vernehmlassung ist abgeschlossen

Interessierte Personen und Gruppierungen haben sich im Rahmen des Vernehmlassungsverfahrens rege zum Entwurf für eine neue Kantonsverfassung geäussert. Die Vernehmlassung dauerte bis Ende März 2001. Die Regierung konnte kürzlich die Ergebnisse zur Kenntnis nehmen. Das Vernehmlassungsergebnis zeigt, dass die Kantonsverfassung "auf gutem Weg" ist.

Von Regierungsrat Dr. Peter Aliesch

Vorsteher des Justiz-, Polizei- und Sanitätsdepartements Graubünden

Über 500 interessierte Personen und Gruppierungen haben die Möglichkeit genutzt, ihre Meinung zum Vernehmlassungsentwurf der Verfassungskommission einzubringen. Die Volksdiskussion zum Entwurf für eine neue Kantonsverfassung hat sich als grosser Erfolg erwiesen. Erfüllt hat sich dabei die Hoffnung der Regierung auf eine rege Teilnahme der Bevölkerung: fast die Hälfte aller Antworten wurden nämlich von Bürgerinnen und Bürgern eingereicht. Mehr als 230 Personen äussern sich zum Entwurf als Ganzes oder zu einzelnen Punkten. Das Verfassungssekretariat hat sämtliche Eingaben erfasst und ausgewertet. Die Regierung hat den Auswertungsbericht zur Kenntnis genommen.

Die Auswertung zeigt, dass der Entwurf für eine neue Kantonsverfassung mehrheitlich auf Zustimmung stösst. Der Entwurf, den eine 30-köpfige Verfassungskommission erarbeitet hat, wird allgemein als gute und taugliche Grundlage für die weiteren Arbeiten betrachtet. Eine völlige Überarbeitung oder gar einen Marschhalt verlangen nur vereinzelte Stellungnahmen. Die grundsätzliche Zustimmung schliesst jedoch Kritik in Einzelpunkten nicht aus. Auf die Hauptpunkte, zu denen unterschiedliche Auffassungen geäussert wurden, werde ich in späteren Beiträgen eingehen. Es sind dies speziell das Sprachenrecht, das Wahlverfahren für den Grossen Rat oder etwa die Gliederung des Kantons.

Gute Noten erhält der Entwurf der Verfassungskommission in Bezug auf Sprache und Stil. Fast alle Stellungnahmen bezeichnen den Text als klar und verständlich. Auch die sprachliche Gleichstellung von Frau und Mann wird positiv beurteilt. Verbesserungsvorschläge sind insbesondere zur romanischen und italienischen Fassung eingegangen. 97 Prozent der Stellungnahmen sind der Ansicht, dass die Gliederung des Entwurfs das Verständnis für die Verfassung erleichtert.

Die Verfassungskommission will mit einer sogenannten "Vollverfassung" die Staatlichkeit des Kantons Graubünden zeigen und den Handlungsspielraum selbstbewusst nutzen. Den gleichen Ansatz haben bislang alle Kantone gewählt. Das Vernehmlassungsverfahren hat gezeigt, dass dieser Ansatz mehrheitsfähig ist. Eine Beschränkung auf eine Minimalverfassung im Sinne eines Organisationsstatuts wird von keiner Seite verlangt. Nur etwa ein Fünftel der Stellungnahmen bemängelt, dass der Entwurf Bestimmungen enthalte, die auf Gesetzesstufe geregelt werden können.

Eine deutliche Mehrheit spricht sich für eine Regelung der Grundrechte in der Kantonsverfassung aus, da es sich um klassisches Verfassungsrecht handelt. Eine Minderheit wünscht einen Verzicht auf kantonale Grundrechte und will auf das Wiederholen der Garantien der Bundesverfassung verzichten. Weitgehend unbestritten ist auch die Aufnahme eines Katalogs mit den wichtigsten öffentlichen Aufgaben. Allerdings vermissen einige Vernehmlasser eine klare Kompetenzordnung.

Gemeinsam soll eine moderne, bürgernahe und zukunftsgerichtete Verfassung für unseren Kanton geschaffen werden. Diesen Auftrag haben die Stimmberechtigten mit ihrem Grundsatzentscheid vom 28. September 1997 der Regierung und dem Grossen Rat erteilt. Die Totalrevision bietet die umfassende Gelegenheit, Reformen und Anpassungen dort vorzunehmen, wo die geltende Verfassung nicht mehr zeitgemäss ist. Die neue Verfassung muss die Grundlage für das Lösen von jetzigen und zukünftigen Problemen sein.

Mitteilung an die Medienschaffenden:

Dies ist die erste Mitteilung einer Serie von insgesamt vier Mitteilungen. In den weiteren Mitteilungen werden die Ergebnisse zu inhaltlichen Fragen wie Sprachenrecht, Schaffung von Regionen, Reform der Volksrechte, Wahlverfahren vorgestellt sowie das weitere Verfahren erläutert.

Gremium: Justiz-, Polizei- und Sanitätsdepartement Graubünden

Quelle: dt Justiz-, Polizei- und Sanitätsdepartement Graubünden

Data: 04.09.2001

La nova constituziun chantunala

L'evaluaziun da la consultaziun è terminada

En il rom da la procedura da consultaziun èn persunas e gruppaziuns interessadas s'exprimidas vivamain davart il sboz per ina nova constituziun chantunala. La consultaziun ha durà fin la fin da mars 2001. Dacurt ha la regenza pudì prender enconuschientscha dals resultats. Il resultat da la consultaziun ha mussà che la constituziun chantunala "è sin buna via".

Da cusseglier guvernativ dr. Peter Aliesch

schef dal departament da giustia, polizia e sanitad dal Grischun

Passa 500 persunas e gruppaziuns interessadas han fatg diever da la pussaivladad d'exprimer lur idea davart il sboz da consultaziun da la cumissiun per ina nova constituziun. La discussiun dal pievel davart il sboz per ina nova constituziun chantunala ha gì grond success. La speranza da la regenza da cuntanscher ina viva participaziun da la populaziun è s'ademplida: quasi la mesadad da tut las respostas è vegnida inoltrada da burgaisas e burgais. Passa 230 persunas èn s'exprimidas davart il sboz sco tal u davart singuls puncts da quel. Il secretariat per la nova constituziun ha registrà ed evaluà tut las inoltraziuns. La regenza ha prendì enconuschientscha dal rapport d'evaluaziun.

L'evaluaziun mussa ch'il sboz per ina nova constituziun chantunala chatta per gronda part approvaziun. Il sboz ch'ina cumissiun per la nova constituziun ha elavurà vegn considerà generalmain sco buna basa adattada per las ulteriuras lavurs. Ina repassada cumpletta u schizunt ina interrupziun dumondan mo singulas posiziuns. L'approvaziun fundamentala n'excluda dentant betg ina critica da singuls puncts. Ils puncts principals, davart ils quals èn vegnidas exprimidas differentas opiniuns, vegn jau ad explitgar pli tard. Quai èn spezialmain il dretg da linguas, la procedura electorala per il cussegl grond u per exempel la structura dal chantun.

Bunas notas survegn il sboz da la cumissiun per la nova constituziun areguard sia lingua e ses stil. Quasi tut las posiziuns caracteriseschan il text sco cler e chapaivel. Er l'egualitad linguistica da dunna ed um vegn giuditgada sco positiva. Propostas da meglieraziun èn entradas spezialmain per la versiun rumantscha e taliana. 97 pertschient da las posiziuns èn da l'avis che la classificaziun dal sboz faciliteschia l'encletga per la constituziun.

La cumissiun per ina nova constituziun vul mussar cun ina uschenumnada "constituziun cumplaina" la statalitad dal chantun Grischun e far diever a moda conscienta da sasez da la libertad d'agir. Il medem princip han tschernì fin uss tut ils chantuns. La procedura da consultaziun ha mussà che quest princip è acceptabel per la maioritad. Ina restricziun sin ina constituziun minimala en il senn dal statut d'organisaziun na pretenda nagin. Be var in tschintgavel crititgescha ch'il sboz cuntegna disposiziuns che pudessan vegnir regladas en ina lescha.

Ina clera maioritad s'exprima en favur d'ina reglamentaziun dals dretgs fundamentals en la constituziun chantunala, perquai ch'i sa tracta d'in dretg constituziunal classic. Ina minoritad giavischa da desister dals dretgs fundamentals chantunals e vul renunziar ad ina repetiziun da las garanzias da la constituziun federala. Per gronda part incontestada è er l'integraziun d'in catalog cun las incumbensas publicas las pli impurtantas. Tuttina manchentan intginas persunas consultadas in cler urden da las cumpetenzas.

Communablamain vulan ins crear ina constituziun moderna, favuraivla al burgais e progressiva per noss chantun. Quest'incarica han las votantas ed ils votants dà a la regenza ed al cussegl grond cun lur decisiun da princip dals 28 da settember 1997. La revisiun totala porscha la pussaivladad cumplessiva da far refurmas ed adattaziuns là, nua che la constituziun valaivla è antiquada. La nova constituziun duai furmar la basa per schliar problems actuals e futurs.

Communicaziun a las collavuraturas ed als collavuraturs da las medias:

Questa è l'emprima communicaziun d'ina retscha da totalmain quatter communicaziuns a las medias. En las ulteriuras communicaziuns vegnan preschentads ils resultats davart dumondas materialas sco p.ex. il dretg da linguas, la creaziun da regiuns, la refurma dals dretgs dal pievel e la procedura electorala sco er explitgada l'ulteriura procedura.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 04.09.2001